[ca] En el present estudi s'han analitzat quines són les fonts energètiques utilitzades a les llars de Haër, així com les repercussions que aquestes tenen sobre el medi natural i socioeconòmic de les famílies. Per tal de poder identificar quines són aquestes fonts i els seus efectes, s'ha realitzat un inventari i una diagnosi energètica. S'ha estudiat l'ús de l'energia en dos àmbits domèstics principals: la il·luminació i el cuinat, analitzant la freqüència d'ús i quantificant el consum energètic familiar. Les fonts energètiques detectades són: llenya, carbó, gas, querosè, piles i espelmes, de les quals, la llenya, el querosè i el carbó són les majoritàriament utilitzades. El consum energètic per càpita és de 2.100 kWh/any. Per altra banda, l'obtenció d'algunes d'aquestes fonts energètiques, suposen un cost econòmic molt elevat per les economies familiars, arribant a suposar un 60% dels ingressos. A partir de les dades obtingudes a la diagnosi, s'ha aplicat un indicador per tal de quantificar la magnitud de l'impacte sobre el medi produït pel model energètic seguit dins de les llars. L'indicador estudiat ha estat la petjada energètica, amb la qual s'ha traduït aquest consum en unitats de superfície biològicament productiva, requerida per absorbir el CO2 emès. El resultat ha estat que una persona produeix anualment 2,09·10-2 tCO2, que requereix de 7,53·10-3 gha/persona de superfície forestal per ser absorbides. S'ha comparat aquest resultat amb la petjada energètica domèstica calculada pel poble d'Araós, el qual, amb un model energètic totalment diferent, té una petjada energètica de 1,53 gha/persona. Un cop detectats els problemes o impactes causats pel model energètic actual, es proposa una alternativa energètica per tal de reemplaçar algunes fonts convencionals, principalment el querosè dels quinqués. Així doncs, mitjançant l'aprofitament de l'energia solar, es plantegen dos models fotovoltaics adaptats a dues tipologies de llars diferents, amb l'objectiu de minimitzar el cost i optimitzar els recursos energètics. Finalment es planteja una solució financera per abordar el cost inicial de la instal·lació solar.

[en] In this study, there is analyzed energy sources used in Haër homes, as well as the impact these have on the natural environment and socio-economic families. In order to identify these sources and their effects, we made an inventory and an energy diagnosis. We have studied the energy use in two domestic: lighting and cooking. We analyzed the frequency of use it and we quantified the household energy consumption. Energy sources detected are: firewood, coal, gas, kerosene, batteries and candles, of those which firewood, kerosene and coal represent the most used. Energy consumption per capita is 2,100 kWh/year. On the other hand, obtaining some of these energy sources, involve a very high economic cost for families, about 60% of income. From data obtained in the diagnosis, we applied an indicator to quantify the magnitude of the impact on the environment produced by the energy model followed in homes. The indicator studied was the energy footprint, thereby this consumption has resulted in units of biologically productive area required to absorb CO2 emitted. The result has been that one person produces 2,09·10-2 tCO2 per year, which requires 7,53·10-3 gha/person of forest area to be absorbed. We compared this result with the domestic energy footprint calculated for Araós village, which, with a completely different energy model, the footprint energy is 1,53 gha/person. Once detected the problems or impacts caused by the current energy model, we propose an energy alternative to replace some conventional sources, mainly kerosene lamps. Thus, by harnessing solar energy, we propose to adapt two photovoltaic models to two different household types in order to minimize costs and optimize energy resources. Finally, we propose a financial solution to tackle the initial cost of solar installation.